Centre de documentació de l'Orfeó Català
Fundació Orfeó Català- Palau de la Música Catalana
ORQUESTRA SIMFÒNICA DEL VALLÈS la MÚSICA pot MILLORAR la VIDA dels INFANTS Tallers de creació Cantem El Messies Aquest concert és la culminació del treball de 200 nens i nenes que han participat en els tallers de creació Cantem El Messies que la Fundació Bancària ”la Caixa” ha organitzat en col·laboració amb l’Orquestra Simfònica del Vallès. Durant els mesos d’octubre i novembre, músics de l’OSV han anat a les escoles i entitats participants per treballar amb els nens i nenes i crear conjuntament una versió pròpia d’alguna de les peces principals d'El Messies de Händel, creacions que avui escoltarem. L’objectiu d’aquest projecte és promoure la participació activa d’aquests nens i nenes en un procés creatiu de la mà de músics professionals. El projecte Cantem El Messies forma part del programa Art per a la Millora Social, que té la voluntat d'afavorir l’ús de l’art i la cultura com a eines de transformació social. La participació en aquesta mena de projectes pot contri- buir al desenvolupament personal i produir un canvi individual en aspectes com la conﬁança en un mateix, l’educació, les habilitats, les aptituds i les relacions socials. Aquestes iniciatives de creació artística també poden afavorir aspectes com la cohesió i la inclusió social, en crear espais neutrals de relació, intercanvi i convivència. També poden promoure la interculturalitat, la tolerància i la comunicació, i reconèixer l’aportació de tots els col·lectius que integren la societat. Les entitats socials i les escoles que han participat en aquest projecte són beneﬁciàries dels programes CaixaProinfància i Interculturalitat i Cohesió Social, que treballen per millorar la qualitat de vida de nens i nenes en situació de vulnerabilitat i per fomentar la igualtat d’oportunitats. Equip artístic: Susanna Codina, Carles Planes i Canòlich Prats, violins Romain Boyer, violoncel Isabel Moreno, ﬂauta travessera Óscar Diago i Vicent Montalt, oboès Cristina Blanco, Yadira Ferrer i Anna Martínez, cantants Gregori Ferrer, arranjador Pablo Persico, direcció del projecte Pau Zañartu, ajudant de direcció Entitats socials i escoles participants: Escola Elisenda de Montcada - Barcelona Escola Labouré (FEV) - Barcelona Escola Mestre Morera - Barcelona Escola Rambleta del Clot - Barcelona Centre Obert Esquitx - Barcelona Associació Gabella, Centre Compartir Barcelona Centre Obert Glamparetes (Càritas Diocesana de Barcelona) - Barcelona Centre Obert Rialles, Fundació Champagnat Santa Coloma de Gramenet Fundació Comtal, Programa Centre Obert TRIA - Barcelona L’Orquestra Simfònica del Vallès (OSV) va néixer el 1987 en el si de l’Associació d’Amics de l’Òpera de Sabadell i molt aviat es va estructurar com una societat anònima laboral, en què els treballadors en són alhora els propietaris. La seva activitat se centra a la ciutat de Sabadell, amb una temporada pròpia i com a orquestra del circuit Òpera a Catalunya, i al Palau de la Música Catalana, amb el cicle de concerts simfònics al Palau. N’han estat directors titulars A. Argudo, J. Mora, S. Brotons, E. Colomer i D. Giménez Carreras. Des del setembre del 2009 ho és Rubén Gimeno. Ha rebut el Premi Nacional de Música 1992, atorgat per la Generalitat de Catalunya, i la Medalla d’Honor 2012 de la ciutat de Sabadell. COR LIEDER CÀMERA El so càlid i expressiu, propi i característic de Lieder Càmera, va ser una de les prioritats del treball del seu fundador Josep Vila i Casañas l’any 1990 i ha continuat sent així amb els seus successors Xavier Pastrana i Elisenda Carrasco, la directora titular actual. En tots aquests anys d’història, Lieder Càmera ha estat dirigit per nombrosos directors de prestigi i ha col·laborat amb diverses orquestres nacionals i internacionals. Ha estat cor adscrit al Festival Castell de Peralada, ha actuat amb la companyia Carles Santos fent gira per nombrosos festivals europeus i també al TNC, en un espectacle sobre el poeta Joan Maragall. Des de la temporada 2012-2013 el cor de cambra Lieder Càmera és cor adscrit de l'Auditori i l'Orquestra Simfònica de Barcelona i Nacional de Catalunya. LAIA FRIGOLÉ SOPRANO És una soprano gironina amb una consistent formació musical, amb estudis superiors de solfeig, piano i cant. Es va titular en cant històric a l'Esmuc, on va estudiar amb Marta Almajano i Mireia Pintó. Va guanyar una beca d'excel·lència de la Fundació Victòria dels Àngels i es va perfeccionar en projectes formatius europeus (Académie Concert d'Ambronay, Génération Baroque de Le Parlement de Musique, Acadèmia de Formació Professional de Jordi Savall, Nuova Fabbrica dell’Opera Barocca). És la guanyadora de la Beca Bach 2014 de la Fundació Bach Zum Mitsingen. Ha cantat en els principals festivals de música antiga espanyols i europeus, sota la batuta de directors com Leonardo García-Alarcón, Jean Tubéry, Martin Gester o Luca Pianca. Col·labora regularment com a solista amb orquestres i amb grups especialitzats en música antiga. Entre els enregistraments que ha fet, destaca A German Soul amb Ensemble Méridien (Brilliant Classics, 2014). Va ser la protagonista de la cantata de Mariona Vila Ha passat un àngel (Cantània 2013, L'Auditori de Barcelona). JOSEP-RAMON OLIVÉ BARÍTON Nascut a Barcelona l’any 1988, comença els estudis de violoncel, piano i cant a l’Escolania de Montserrat i posteriorment els segueix a l’Escola de Música de Barcelona. Es gradua en l’especialitat de direcció de cor (2010) i cant clàssic (2012) a l’Esmuc amb Josep Vila i Johan Duijck i amb Mireia Pintó respectivament. El 2014 ﬁnalitza un màster d'interpretació a la Guildhall School of Music & Drama, on actualment participa en el prestigiós Opera Course amb el professor Rudolf Piernay i amb el suport de les institucions Amar-Franses Foster-Jenkins i Sheila White Bequest. Des de l’any 2010 col·labora amb diverses orquestres del panorama musical nacional i internacional sota la batuta de grans directors com Jordi Savall, Eduardo López Banzo, Johan Duijck, Sigiswald Kujken, Rubén Gimeno, Dominic Wheeler, Jordi Mora, Xavier Puig o Lluís Vilamajó. L’any 2011 rep el 2n premi en el Concurso Permanente de Juventudes Musicales de España i el 2012 el 3r premi del concurs El Primer Palau. El 2013 obté el 2n premi en el Concurs Internacional de Cant Symphonies d’Automne de Mâcon i en el Concurs Internacional de Cant Germans Pla de Balaguer. Ha enregistrat per als segells Alia Vox, Columna Música, Musièpoca i Phaedra. Actualment és membre de la Capella Reial de Catalunya, que dirigeix Jordi Savall. RUBÉN GIMENO DIRECTOR Director titular de l’OSV des del 2009, es va iniciar en la direcció amb James Ross i es va graduar a la Universitat de Maryland. Posteriorment va estudiar al Conservatori d’Estocolm, amb J. Panula, A. Gilbert, E. P. Salonen, J. P. Saraste i L. Slatkin. Ha col·laborat amb moltes orquestres espanyoles (simfòniques de Galícia, Bilbao, Principat d’Astúries i Tenerife, Nacional de España, Orquestra d’Euskadi, OBC, Ciudad de Granada, Comunidad de Madrid, Palau de les Arts de València, etc.) i estrangeres (Norrköping Symphony, Gävle Symphony, Orquestra de Cambra de Ginebra, MMCK del Japó, Nacional de Colòmbia, etc.). Ha col·laborat amb solistes importants, com Midori, S. Isserlis, D. Sitkovetski, K. Gerstein, M. Bayo o M. Camilo. L MESSIE ORQUESTRA SIMFÒNICA DEL VALLÈS Laia Frigolé, soprano Josep-Ramon Olivé, baríton Servei d’Informació Obra Social ”la Caixa” De dilluns a diumenge, de 9 a 20 h Tel.: 902 22 30 40 COR LIEDER CÀMERA Elisenda Carrasco, direcció Direcció: Rubén Gimeno www.laCaixa.es/ObraSocial Beneficis destinats a PROGRAMA Simfonia Cor And the Glory Recitatiu (baix) Thus Saith the Lord Cor For unto Us a Child is Born Cor Glory to God Ària (soprano) He Shall Feed his Flock Cor Surely He Hath Borne our Griefs Ària (soprano) How Beautiful Are the Feet Ària (baix) Why Do the Nations Cor Hallelujah Cor Since by Man Came Death Recitatiu (baix) Behold, I Tell You a Mistery Ària (baix) The Trumpet Shall Sound Cor Worthy is the Lamb that Was Slain Cor Amen Un oratori és semblant a una òpera, però amb una temàtica gairebé sempre religiosa. Tanmateix, hi ha força diferències: si bé l’òpera s’esceniﬁca, l’oratori, en principi, no; a més, mentre que en l’òpera predomina l’ària —un moment de gran lluïment per als cantants solistes—, en l’oratori el gran protagonista és el cor, tot i que la veu solista també destaca en el recitatiu, en què no es busca l’exhibició vocal, sinó que el text sigui ben entenedor. Tot i que és el més conegut, El Messies és un oratori atípic: en lloc de desenvolupar un argument amb personatges i diàlegs, consisteix en un recull de textos bíblics sobre la ﬁgura i el signiﬁcat de Jesucrist. Es va escriure en només tres setmanes, es va estrenar a Dublín l’any 1742 i, de mica en mica, va anar adquirint l’extraordinària fama que encara conserva avui. CONCERT FAMILIAR EL MESSIES G. F. HÄNDEL Concerts Familiars al Palau